Bahreinben a 13. helyre kvalifikálta magát, de Daniel Ricciardo 10 helyes rajtbüntetését követően egy helyet előrébb lépett, a másnapi futamon Kimi Räikkönen mögött a 11. nem pontszerző helyen ért célba. Kínában az esős kvalifikáción a 13. rajthelyet szerezte meg, majd a másnapi száraz körülmények között megrendezett versenyen a rajtot követően a 11. helyre jött fel. Az utolsó pontszerző helyen intette le a kockás zászló, amivel Jean-Éric Vergnet legyőzte és négyből a harmadik versenyen szerezhetett pontot. A spanyol nagydíj kvalifikációján a 13. legjobb időt érte el ő. Egy helyet előre lépett a rajtkockán, miután Vettel autójában váltóhiba történt, ami következtében váltócserét végeztek az Red Bull RB10-ben, így 5 helyes rajtbüntetést kapott a német négyszeres világbajnok.